CELEX: 62011CA0153
Language: sk
Date: 2012-03-22 00:00:00
Title: Vec C-153/11: Rozsudok Súdneho dvora (druhá komora) z  22. marca 2012 (návrh na začatie prejudiciálneho konania, ktorý podal Administrativen săd — Varna — Bulharsko) — Klub OOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija po prichodite (DPH — Smernica 2006/112/ES — Článok 168 — Právo na odpočet — Vznik práva na odpočet — Právo spoločnosti na odpočet DPH zaplatenej na vstupe pri nadobudnutí investičného majetku, ktorý sa ešte nezačal používať v rámci podnikateľskej činnosti tejto spoločnosti)

5.5.2012   
            
            
               SK
            
            
               Úradný vestník Európskej únie
            
            
               C 133/9
            
         Rozsudok Súdneho dvora (druhá komora) z 22. marca 2012 (návrh na začatie prejudiciálneho konania, ktorý podal Administrativen săd — Varna — Bulharsko) — Klub OOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija po prichodite
   (Vec C-153/11) (1)
   
   (DPH - Smernica 2006/112/ES - Článok 168 - Právo na odpočet - Vznik práva na odpočet - Právo spoločnosti na odpočet DPH zaplatenej na vstupe pri nadobudnutí investičného majetku, ktorý sa ešte nezačal používať v rámci podnikateľskej činnosti tejto spoločnosti)
   2012/C 133/16
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd — Varna
   
      Účastníci konania pred vnútroštátnym súdom
   
   
      Žalobkyňa: Klub OOD
   
      Žalovaný: Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija po prichodite
   
      Predmet veci
   
   Návrh na začatie prejudiciálneho konania — Administrativen săd — Varna — Výklad článku 168 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Odpočet DPH zaplatenej zdaniteľnou osobou za tovary, ktoré jej boli dodané, v rozsahu, v akom sa používajú na potreby jej zdaniteľných plnení — Právo spoločnosti, ktorej hlavná činnosť spočíva v prenájme jej vlastnej nehnuteľnosti, na odpočet DPH zaplatenej na vstupe pri kúpe ďalšej nehnuteľnosti, ktorá sa ešte nezačala používať v rámci podnikateľskej činnosti tejto spoločnosti
   
      Výrok rozsudku
   
   Článok 168 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty treba vykladať v tom zmysle, že zdaniteľná osoba konajúca vo vlastnom zmysle slova, ktorá nadobudla investičný majetok a zaradila ho do svojho obchodného majetku, je oprávnená odpočítať daň z pridanej hodnoty zaplatenú pri nadobudnutí tohto majetku v zdaňovacom období, v ktorom sa daň stala splatnou, a to bez ohľadu na okolnosť, že sa tento majetok ihneď nepoužíval na podnikateľské účely. Vnútroštátnemu súdu prináleží určiť, či zdaniteľná osoba nadobudla investičný majetok pre potreby svojej ekonomickej činnosti a prípadne posúdiť existenciu zneužitia.
   
      (1)  Ú. v. EÚ C 186, 25.6.2011.